**เรื่อง การพัฒนารูปแบบการให้ความรู้และการดูแลทันตสุขภาพในคลินิกเด็กดี**

**ที่มาและความสำคัญ**

ปัญหาสุขภาพช่องปาก พบได้ในทุกกลุ่มอายุโดยเฉพาะอย่างยิ่งในกลุ่มเด็กก่อนวัยเรียนมี อัตราเสี่ยงค่อนข้างสูง มีปัญหาทันตสุขภาพมากที่สุดและมีปัญหาการผุของฟันที่ หลายคนมีความจำเป็นต้องได้รับการถอนฟันเนื่องจากฟันผุมากจนไม่สามารถรักษาฟันไว้ได้ เนื่องจากเด็กกลุ่มนี้ไม่ให้ความสนใจในการดูแลสุขภาพในช่องปากของตัวเอง ส่วนใหญ่จะเป็นบทบาทของผู้ปกครองในการดูแล ซึ่งเป็นปัจจัยสำคัญที่ส่งผลให้เกิดปัญหาสุขภาพช่องปากของเด็กก่อนวัยเรียนและมีแนวโน้มการเปลี่ยนแปลงของโรคเพิ่มขึ้นอย่างรวดเร็ว ในช่วงที่เด็กมีอายุ 3-5 ปี และพบว่าถ้าหากเด็กไม่ได้รับการรักษาจะทำให้มีการลุกลามจนทะลุโพรงประสาทฟันเกิดอาการปวด บวม ทรมานทำให้เด็กไม่สามารถเคี้ยวอาหารได้ การรับประทานอาหารน้อยลงอาจเกิดภาวะขาดสารอาหาร ซึ่งจะส่งผลกระทบต่อการเจริญเติบโตของร่างกายและสมองของเด็กตามมา

เนื่องจากกลุ่มงานทันตกรรมโรงพยาบาลห้วยผึ้ง ได้ให้บริการทันตกรรมกันประชาชนทุกกลุ่มวัย ซึ่งจากการสังเกตพฤติกรรมของผู้มารับบริการส่วนใหญ่แล้วกลุ่มเด็กก่อนวัยเรียนจะมีความกังวล และกลัวที่จะทำฟัน ถ้าหากเด็กกลุ่มนี้ได้รับการดูแลสุขภาพช่องปากอย่างดีจากผู้ปกครองหรือได้รับบริการจากทันตบุคลากรอยู่เสมอ อาจลดความกังวล ความกลัวการทำฟันลงได้ จากการศึกษาพบว่าเด็กที่สูญฟันน้ำนมก่อนกำหนดจะมีโอกาสเสี่ยงที่ฟันแท้จะผุหรือเกิดการซ้อนเกได้สูง(ชนะชัย ศรีชัยปัญหา,2560) มีผลต่อการสบฟันและการบดเคี้ยวในอนาคต และพฤติกรรมการเลี้ยงดู พฤติกรรมการทำความสะอาดช่องปากที่ผู้ปกครองมีต่อเด็ก เช่น ผู้ปกครองให้เด็กแปรงฟันด้วยตนเอง โดยไม่มีการควบคุมหรือแนะนำขณะเด็กแปรงฟัน ซึ่งในเด็กก่อนวัยเรียนกล้ามเนื้อมือและแขนยังไม่มีการพัฒนาอย่างสมบูรณ์แบบ จึงทำให้แรงในการควบคุมมือขณะแปรงฟัน เป็นไปได้ไม่ดี การทำความสะอาดช่องปากจึงไม่สะอาดเท่าที่ควร ดังนั้นผู้ปกครองควรควบคุมและหัดเด็กแปรงฟันอย่างสม่ำเสมอ

เมื่อศึกษารูปแบบการให้บริการด้านทันตกรรมในคลินิกเด็กดีพบว่า ในแต่ละครั้งที่ผู้ปกครองพาเด็กมาฉีดวัคซีน ทันตบุคลากรจทำการตรวจฟัน ทาฟลูออไรด์ ให้คำแนนำในการดูแลสุขภาพช่องปากเด็ก และบันทึกข้อมูลในแบบบันทึก จากการตรวจจะมีเด็กบางคนที่จำเป็นต้องได้รับการรักษา เช่น การอุดฟันที่สามารถอุดได้ ยังไม่ได้รับการรักษาที่เหมาะสม ได้รับเพียงคำแนะนำทางเลือกในการรักษา วิธีการป้องกันและดูแลช่องปาก หากผู้ปกครองบางคนลเลยไม่พาลูกมารับการรักษา รอยโรคอาจจะลุกลามมากขึ้นจนไม่สามารถทำการรักษาได้ ส่งผลให้เด็กเกิดความเจ็บปวด และอาจมีผลต่อการเจริญเติบโตของเด็กด้วย

 ดังนั้นทางฝ่ายทันตกรรมโรงพยาบาลห้วยผึ้งจึงมีการพัฒนารูปแบบการให้บริการทันตกรรมในคลินิกเด็กดีขึ้นมาใหม่ โดยเพิ่มการให้ความรู้และนัดมาทำการรักษา เพื่อให้เด็กได้รับการรักษาที่เหมาะสมป้องกันไม่ให้รอยโรคลุกลามมากกว่าเดิม และผู้ปกครองได้ความรู้ คำแนะนำในการดูแลสุขภาพช่องปากเด็กอีกด้วย

**จุดประสงค์ :** -เพื่อให้ผู้ปกครองเด็กได้รับคำแนะนำในการดูแลสุขภาพช่องปากเด็ก

 - เพื่อให้เด็กที่มาฉีดวัคซีน ได้รับบริการทันตกรรมตามความเหมาะสม

**ระยะเวลาการดำเนินงาน :** เดือนตุลาคม2561 - มิถุนายน2562

**กลุ่มเป้าหมาย :** เด็กที่มารับบริการในคลินิกเด็กดี (WCC)

**กระบวนการ :** พัฒนารูปแบบการให้บริการทัตกรรมในคลินิกเด็กดี

**รูปแบบเดิม**

ตรวจฟันในคลินิกเด็กดี

ทาฟลูออไรด์

ให้คำแนะนำในการดูแลสุขภาพช่องปาก

กลับบ้าน

บันทึกข้อมูล

**รูปแบบใหม่**

ตรวจฟันในคลินิกเด็กดี

ทาฟลูออไรด์

ให้ความรู้ในการดูแลสุขภาพช่องปาก

กลับบ้าน/แชร์ประสบการณ์การดูแลสุขภาพช่องปากที่ดี

เขียนบัตรนัดรับการรักษา

รับการรักษา

บันทึกข้อมูล

ไม่มีปัญหาช่องปาก

มีปัญหาช่องปาก สามารถรักษาได้

**สรุปผล**

|  |  |
| --- | --- |
| **หัตถการ** | **จำนวนผู้รับบริการ(คน)** |
| ตรวจช่องปากใน WCC | 364 |
| อุดฟันน้ำนม  | 25 |
| อุดฟันแท้ | 8 |
| อุดฟันชั่วคราว | 3 |
| กรอแก้ไขหลังอุดฟัน | 1 |
| ขูดหินปูน | 1 |
| ถอนฟัน | 32 |

**การวัดผลและผลของการเปลี่ยนแปลง**

การวัดผล :จำนวนเด็กใน WCC ที่มารับบริการทันตกรรม

ผลของการเปลี่ยนแปลง **:** เด็กใน WCC ที่มารับวัคซีนได้รับการตรวจช่องปาก ได้รับการทาฟลูออไรด์ ผู้ปกครองได้รับความรู้และคำแนะนำในการดูแลสุขภาพช่องปากเด็ก และเด็กได้รับการรักษาที่เหมาะสม

**บทเรียนที่ได้รับ :** - มีข้อจำกัดด้านเวลาในการให้คำแนะนำในผู้ปกครองบางราย เนื่องจากเด็กไม่ให้ความ

 ร่วมมือ

 - ไม่สามารถติดตามภายหลังการให้ความรู้ และคำแนะนำได้

**โอกาสพัฒนา :** - มีการติดตามหลังให้ความรู้ คำแนะนำในการดูแลสุขภาพช่องปาก และหลังการรักษา

 - กำหนดตัวชี้วัดในการทำงานให้ชัดเจนยิ่งขึ้น

 - มีการบันทึกจำนวนเด็กที่นัดมารับการรักษาที่ห้องทันตกรรม และจำนวนเด็กที่มารับบริการทันตกรรมจริง